Innviðasjóður vinnur að gerð Vegvísis um rannsóknarinnviði Í samræmi við stefnu Vísinda - og tækniráðs vinnur stjórn Innviðasjóðs að útgáfu Vegvísis um rannsóknarinnviði á Íslandi . Vegvísar ( e. roadmaps ) um rannsóknarinnviði hafa verið gefnir út í mörgum ríkjum Evrópu og má finna hlekki á norræna Vegvísa á heimasíðu Innviðasjóðs . Auk þess má finna á heimasíðu sjóðsins skýrsluna Drög að vegvísi , sem liggur til grundvallar þeirri vinnu sem nú er unnin . Ein af lykilstoðum framúrskarandi árangurs í vísindum og rannsóknartengdri nýsköpun er gott aðgengi að rannsóknarinnviðum . Í rannsóknarinnviðum felst oft mikil fjárfesting og rekstur yfir lengri tíma . Mikilvægt er að slík fjárfesting byggi á faglegri ákvarðanatöku , heildarsýn og stefnu . Markmið Vegvísis er að : efla framtíðarsýn um heildaruppbyggingu rannsóknarinnviða á Íslandi efla aðgengi vísindamanna á Íslandi að rannsóknarinnviðum innanlands og erlendis , til að styðja við gæði í rannsóknum og efla færni í vísindasamfélaginu til að takast á við samfélagslegar áskoranir efla og samhæfa innlenda rannsóknarinnviði og skapa þannig rannsóknarumhverfi sem laðar að færa vísindamenn , stuðlar að öflugu umhverfi fyrir rannsóknarnám og alþjóðlegt samstarf hámarka nýtingu rannsóknarinnviða , stuðla að samstarfi um þá og gera þá aðgengilega notendum utan þeirrar stofnunar sem hýsir þá skapa rannsóknarumhverfi hér á landi sem er samkeppnishæft á alþjóðavettvangi , þar sem aðgengi er að hágæða innlendum rannsóknarinnviðum og jafnframt samstarf um nýtingu rannsóknarinnviða erlendi Á Vegvísi verða tilgreindir viðameiri rannsóknarinnviðir sem uppfylla kröfur um að styðja við gæði í rannsóknum og samræmast áherslum Vísinda - og tækniráðs á árunum 2018 - 2021 . Við mat á Vegvísaverkefnum verður horft til þess hversu vel verkefnið fellur að innviðastefnu stofnunar sem hýsir innviðinn og hvort kostnaðaráætlun sé raunhæf , þar með talið áætlun um rekstur til framtíðar . Horft verður til aðgengis og nýtingar innviðarins auk þess sem litið verður til alþjóðlegs samstarfs þar sem við á , t.d. þátttöku í evrópskum ESFRI verkefnum . Árið 2020 verður hefðbundið umsóknarferli í Innviðasjóð líkt og verið hefur undanfarin ár . Auglýst verður eftir umsóknum í mars eða apríl 2020 , og verður nákvæm dagsetning auglýst síðar . Jafnframt verður opnað fyrir umsóknir um verkefni á nýjan Vegvísi um rannsóknarinnviði . Fólk er hvatt til þess að senda inn forumsóknir sem leiða til endurgjafar og samtals við sjóðinn . Haustið 2020 verður auglýst eftir umsóknum á nýjan Vegvísi sem gefinn verður út í lok árs 2020 . Árið 2021 verður síðan litið sérstaklega til Vegvísaverkefna við úthlutun stærri styrkja úr sjóðnum . Stjórn Innviðasjóðs mun efna til samtals um Vegvísi á opnu málþingi sem haldið verður í febrúar 2020 .